
เริ่มประชุมเวลา	๑๓.๓๐ น.
	บัดนี้ ถึงกำหนดเวลานัดประชุมแล้ว เลขานุการสภาได้ตรวจสอบรายชื่อสมาชิกสภาเทศบาลตำบลบ้านนา ผู้มาประชุมที่ได้ลงชื่อไว้ ปรากฏว่าครบองค์ประชุม จึงเชิญประธานสภา ดำเนินการประชุมตามระเบียบวาระดังนี้				
						
ระเบียบวาระที่ ๑	เรื่องที่ประธานแจ้งให้ที่ประชุมทราบ
ประธาน	มีเรื่องแจ้งดังนี้											๑.๑ การจัดบริการสาธารณะของเทศบาล เอกสารได้จัดส่งให้สมาชิกล่วงหน้าแล้ว 
	๑.๒ รายงานการติดตามและประเมินผลแผนพัฒนาประจำปีงบประมาณ พ.ศ. ๒๕๖๑เอกสารได้จัดส่งให้สมาชิกล่วงหน้าแล้ว    
๑.๓ รายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลบ้านนาประจำปีงบประมาณ พ.ศ. ๒๕๖๑ 	
ญัตติขอรายงานผลการปฏิบัติงานตามนโยบายที่ได้แถลงต่อสภาเทศบาลตำบลบ้านนา
			
ประธาน			ขอเชิญท่านนายกได้ชี้แจงถึงหลักการและเหตุผล ขอเชิญครับ	

นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ       				เทศบาลตำบลบ้านนาที่เคารพ ข้าพเจ้าขอเสนอ ดังนี้  
ตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง(ฉบับที่ ๑๓) พ.ศ.๒๕๕๒ มาตรา ๔๘ ทศ วรรคห้า “ให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี	จากการประชุมสภาเทศบาลตำบลบ้านนา สมัยสามัญ สมัยที่ ๓ ประจำปี พ.ศ. ๒๕๕๕ เมื่อ วันที่ ๑ สิงหาคม  ๒๕๕๕  ณ ห้องประชุมสภาเทศบาลตำบลบ้านนา กระผมได้แถลงนโยบายต่อสภาเทศบาลตำบลบ้านนา ไว้ ๔ ด้าน ได้แก่
			๑. นโยบายการพัฒนาด้านโครงสร้างพื้นฐาน
			๒. นโยบายการพัฒนาด้านส่งเสริมคุณภาพชีวิต
			๓. นโยบายการพัฒนาด้านการท่องเที่ยว
			๔. นโยบายการพัฒนาด้านสังคม

บัดนี้  กระผมขอรายงานผลการปฏิบัติงานตามนโยบายที่ได้แถลงไว้ต่อสภาเทศบาลตำบลบ้านนา โดยยึดหลักการรายงานตามยุทธศาสตร์การพัฒนาในแผนพัฒนาสามปี           (พ.ศ. ๒๕๖๑ – ๒๕๖๔ )
			-ยุทธศาสตร์ที่ ๑ การพัฒนาด้านประชาชนอยู่ดีมีสุข มีจำนวนทั้งสิ้น  ๓๘ โครงการ
			-ยุทธศาสตร์ที่ ๒ การพัฒนาคนและสังคมที่มีคุณภาพ ๒๖ โครงการ
-ยุทธศาสตร์ที่ ๓ การพัฒนาด้านการบริหารจัดการทรัพยากรธรรมชาติและสิ่งแวดล้อมจำนวน ๑๒ โครงการ
			-ยุทธศาสตร์ที่ ๔ การพัฒนาด้านการบริหารจัดการบ้านเมืองที่ดีจำนวน ๑๓ โครงการ 
			ในการดำเนินการตามที่แถลงไว้ต่อสภาซึ่งเราได้ดำเนินการครอบคลุมทุกๆด้าน 
ตามที่กระผมได้แถลงนโยบายไว้ต่อสภา บัดนี้ถึงเวลารายงานผลการปฏิบัติงาน นอกจากกระผมได้จัดทำเป็นรูปเล่มจัดส่งให้แก่สมาชิกได้พิจารณาล่วงหน้าแล้ว และกระผมได้จัดทำเป็นวีดีทัศน์ เพื่อให้สมาชิกทุกท่านได้รับชมตามที่ขออนุญาตท่านประธานไปแล้วนั้น ขอเชิญรับชมครับ			
ประธาน	ขอบคุณท่านนายกครับที่ได้ชี้แจงซึ่งเป็นตามระเบียบที่กำหนดไว้ ให้นายกได้รายงานผลการปฏิบัติงานตามนโยบายที่ได้แถลงนโยบายต่อสภาเพื่อให้สภาได้รับทราบ ทุกปี ท่านนายกฯมีอะไรเพิ่มเติมเชิญครับ  
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      				เทศบาลตำบลบ้านนา
ในวีดีทัศน์นั้นได้จัดทำไปบางส่วน สมาชิกดูจากเอกสารแล้วมีส่วนไหนบ้างที่จะทักท้วงก็ให้แสดงความคิดเห็นได้ เพื่อที่จะนำไปปรับปรุงในปีต่อไปจะนำมาแถลงอีกครั้งหนึ่ง ในทุกๆเรื่องต้องขอขอบคุณท่านประธานสภาที่ให้ให้โอกาส ขอบคุณครับ 	
ประธาน	ขอบคุณ ท่านนายกครับ 
ที่ประชุม	รับทราบ
		
ระเบียบวาระที่ ๒	เรื่องรับรองรายงานการประชุมสภาเทศบาลตำบลบ้านนาสมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๑ เมื่อวันที่ ๑๔ กันยายน พ.ศ. ๒๕๖๑                   
ประธาน		ตามที่สภาเทศบาลตำบลบ้านนาได้ประชุมสมัยสามัญ สมัยที่ ๓ ครั้งที่ ๒ ประจำปี        พ.ศ. ๒๕๖๑ เมื่อวันที่ ๑๔ กันยายน พ.ศ. ๒๕๖๑ บัดนี้ ฝ่ายเลขานุการสภาเทศบาลตำบลบ้านนาได้จัดทำรายงานการประชุมเสร็จเรียบร้อยแล้ว จึงนำเสนอที่ประชุมเพื่อพิจารณา และรับรองรายงานการประชุมสภา สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๑      เมื่อวันที่ ๑๔ กันยายน พ.ศ. ๒๕๖๑  สมาชิกสภาฯ ท่านใดประสงค์จะแก้ไขเพิ่มเติมในรายงาน การประชุม ขอเชิญครับ
เลขานุการสภา		-ไม่มี-

ประธาน	เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมครับ สมาชิกสภาฯ ท่านใดมีมติรับรองรายงานการประชุมครั้งที่แล้ว โปรดยกมือครับ
เลขานุการสภา	รับรอง	 	   ๑๐	เสียง
	ไม่รับรอง	   -	เสียง
	งดออกเสียง	   ๑	เสียง
มติที่ประชุม	รับรอง
	
ระเบียบวาระที่ ๓	เรื่องที่เสนอใหม่
		๓.๑ ญัตติพิจารณาดำเนินการคัดเลือกเลือกกรรมการกองทุนหลักประกันสุขภาพเทศบาลตำบลบ้านนา
ประธาน	เชิญนายกชี้แจงครับ  
นายกเทศมนตรี		เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      				เทศบาลตำบลบ้านนา
ตามที่ ประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่   พ.ศ. 2561 เพื่อใช้ดำเนินงานกองทุนฯ ในปี 2562 อนึ่ง คณะกรรมการบริหารกองทุนหลักประกันสุขภาพระดับท้องถิ่นตามประกาศฯ พ.ศ. 2557 (ชุดเก่า) จะหมดวาระลงในวันที่ 31 ธันวาคม 2561 นั้นกองทุนหลักประกันสุขภาพเทศบาลตำบลบ้านนา จึงขอประสานมายังท่านเพื่อดำเนินการลงมติเลือกสมาชิกสภาองค์กรปกครองส่วนท้องถิ่น ตามประกาศคณะกรรมการหลักประกันสุขภาพแห่งชาติ เรื่อง หลักเกณฑ์เพื่อสนับสนุนให้องค์กรปกครองส่วนท้องถิ่นดำเนินงานและบริหารจัดการระบบหลักประกันสุขภาพในระดับท้องถิ่นหรือพื้นที่ พ.ศ. 2561 ข้อ 12 (3) จำนวน 2 คน พร้อมแนบรายงานการประชุมมายังกองทุนฯ เพื่อแต่งตั้งเป็นคณะกรรมการกองทุนหลักประกันสุขภาพเทศบาลตำบลบ้านนาชุดใหม่ ต่อไป
ประธาน		ขอเชิญ สมาชิก แสดงความคิดเห็น และเสนอชื่อสมาชิก เพื่อพิจารณาดำเนินการคัดเลือกกรรมการกองทุนหลักประกันสุขภาพเทศบาลตำบลบ้านนา ครับ เชิญ
นายจำนงค์ อนุศิริ	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนา กระขอเสนอชื่อ นายปลอด ทองคง เป็นกรรมการกองทุนหลักประกันสุขภาพเทศบาลตำบลบ้านนา คนที่ ๑ ครับ                               
ประธาน	ขอผู้รับรอง ครับ
เลขานุการสภา	ผู้รับรอง ได้แก่ นาย คม วิรัตน์ และ นางสุนันทา แก้วเพ็ง ผู้รับรองถูกต้อง
 ประธาน	มีผู้เสนอชื่อสมาชิก เพื่อพิจารณาดำเนินการคัดเลือก	กรรมการกองทุนหลักประกันสุขภาพเทศบาลตำบลบ้านนา คนที่ ๑ อีกหรือไม่ ไม่มีนะครับ สรุปนายปลอด ทองคง เป็นกรรมการกองทุนหลักประกันสุขภาพเทศบาลตำบลบ้านนา คนที่ ๑  
ประธาน		ขอเชิญ สมาชิก แสดงความคิดเห็น และเสนอชื่อสมาชิก เพื่อพิจารณาดำเนินการคัดเลือกกรรมการกองทุนหลักประกันสุขภาพเทศบาลตำบลบ้านนา คนที่ ๒ ครับ เชิญ
นางสุนันทา แก้วเพ็ง	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ      		เทศบาลตำบลบ้านนา ดิฉันขอเสนอชื่อ นายบุญน้อย เกื้อวงค์ เป็นกรรมการกองทุนหลักประกันสุขภาพเทศบาลตำบลบ้านนา คนที่ ๒ คะ
ประธาน	ขอผู้รับรอง ครับ
เลขานุการสภา	ผู้รับรอง ได้แก่ นายอุทิศ สุตะนุกะมัง และ นายปรีชา นิ่มดำ ผู้รับรองถูกต้อง
 ประธาน	มีผู้เสนอชื่อสมาชิก เพื่อพิจารณาดำเนินการคัดเลือก	กรรมการกองทุนหลักประกันสุขภาพเทศบาลตำบลบ้านนา คนที่ ๒ อีกหรือไม่ ไม่มีนะครับ สรุปนายบุญน้อย เกื้อวงค์ เป็นกรรมการกองทุนหลักประกันสุขภาพเทศบาลตำบลบ้านนา คนที่ ๒  
มติที่ประชุม	ที่ประชุมมีมติ ให้นายปลอด ทองคง และนายบุญน้อย เกื้อวงค์	                             เป็นกรรมการกองทุนหลักประกันสุขภาพเทศบาลตำบลบ้านนา
๓.๒ ญัตติการส่งมอบตลาดเกษตรระดับชุมชน/ศูนย์รวบรวมและกระจายผลผลิต           อ.ศรีนครินทร์    ตามที่สำนักงานเกษตรจังหวัดพัทลุง ได้จัดทำบันทึกตกลงส่งมอบตลาดเกษตรระดับชุมชน/ศูนย์รวบรวมและกระจายผลผลิต อ.ศรีนครินทร์ โครงการเพิ่มศักยภาพระบบโรจิสติกส์ และโครงการพื้นฐานการเกษตรกิจกรรมสร้างตลาดเกษตรระดับชุมชน งบประมาณ ๑,๙๘๐,๐๐๐.-บาท  (-หนึ่งล้านเก้าแสนแปดหมื่นบาทถ้วน.-) ระหว่างนายกู้เกียรติ วงศ์กระพันธุ์ ผู้ว่าราชการจังหวัดพัทลุง ผู้ส่งมอบ และนายคำน้อย หนูแสง นายกเทศมนตรีตำบลบ้านนา เป็นผู้รับมอบ เมื่อวันที่ ๑๘ กรกฎาคม ๒๕๖๑ เพื่อให้เป็นไปตามบันทึกข้อตกลงดังกล่าวนั้น อาศัยอำนาจ ตามระเบียบกระทรวงมหาดไทย ว่าด้วยพัสดุของหน่วยงานการบริหารราชการส่วนท้องถิ่น พ.ศ. ๒๕๓๕ และแก้ไขเพิ่มเติม (ฉบับที่ ๙) พ.ศ.๒๕๕๓ หมวดที่ ๒ การจัดหา ส่วนที่ ๑ บททั่วไป ข้อ ๙ ในกรณีมีผู้อุทิศพัสดุให้เป็นกรรมสิทธิ์แก่หน่วยงานบริหารราชการส่วนท้องถิ่น หรือให้สิทธิ์เกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพันหน่วยการบริหารราชการส่วนท้องถิ่นจะรับเอาพัสดุหรือสิทธินั้นๆได้ต่อเมื่อได้รับความเห็นชอบจากสภาหน่วยการบริหารส่วนท้องถิ่นนั้นขอได้โปรดนำเสนอต่อที่ประชุมสภาเทศบาลตำบลบ้านนา  เพื่อพิจารณาเห็นชอบต่อไป
ประธาน		ขอเชิญ สมาชิกอภิปรายแสดงความคิดเห็น เพื่อพิจารณารับมอบตลาดเกษตรระดับชุมชน/ศูนย์รวบรวมและกระจายผลผลิต อ.ศรีนครินทร์ ครับ ไม่มีนะครับ เมื่อไม่มีสมาชิกอภิปรายแสดงความคิดเห็น ประธานจะขอมติต่อที่ประชุมนะครับ สมาชิกท่านใดเห็นชอบรับมอบตลาดเกษตรระดับชุมชน/ศูนย์รวบรวมและกระจายผลผลิต อ.ศรีนครินทร์ จ.พัทลุง โปรดยกมือครับ
เลขานุการสภา	เห็นชอบ	 	   ๑๐	เสียง
	ไม่เห็นชอบ	   -	เสียง
	งดออกเสียง	   ๑	เสียง
มติที่ประชุม	มีมติเห็นชอบรับมอบตลาดเกษตรระดับชุมชน/ศูนย์รวบรวมและกระจายผลผลิต           อ.ศรีนครินทร์ จ.พัทลุง
	
ระเบียบวาระที่ ๔	เรื่องอื่นๆ 

ประธาน	ในระเบียบวาระเรื่องอื่น ๆ สมาชิกมีเรื่องจะสอบถามหรือจะเสนอปัญหาและแนวทางแก้ไขร่วมกันขอเชิญครับ ขอเชิญนายก ครับ				
นายกเทศมนตรี	เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ        เทศบาลตำบลบ้านนา
-เทศบาลตำบลบ้านนา ได้กำหนดกิจกรรมส่งท้ายปีเก่าในวันที่ ๒๗ ธันวาคม นี้   มีการแข่งขันกีฬา    เปตอง และแลกของขวัญ เริ่มเวลา ๑๘.๐๐ น.ได้จัดกันเป็นประจำทุกปี  ขอเชิญทุกท่านร่วมกิจกรรมในครั้งนี้โดยพร้อมเพรียงนะครับ
-เหตุอุทกภัย ทำให้ท่อประปาภูเขาเสียหายหลายแห่ง ตอนนี้เร่งทำการซ่อมแซมอยู่
-เรื่องถนนที่ได้รับผลกระทบจากกรณีอุทกภัยในช่วงนี้  ตอนนี้ก็เร่งแก้ไขปัญหา ไม่ว่าเรื่อง ตลิ่งพังก็เร่งแก้ไขให้กลับคืนสภาพเดิม ทุกอย่างจะพยายามแก้ปัญหาให้ตรงจุดและยั่งยืนครับ
-ถนน และสะพานที่เสียหายจากอุทกภัย เร่งดำเนินการเพื่อให้ประชาชนจะได้เข้าทำมาหากินในพื้นที่ จะพยายามดูแลปัญหา ดูแลปัญหาให้ประชาชนมีความสุข
 -ประปาภูเขาได้รับผลกระทบจากกรณีอุทกภัยท่อ pvc หลุดหลายจุด ทางกองช่างก็เร่งปรับปรุงแก้ไขกันจนสามารถใช้งานได้ตามปกติก็น่าเห็นใจผู้ปฏิบัติที่เร่งมือช่วยกันหลายๆฝ่ายกันอย่างที่เห็นครับ ก็อยากให้ทุกฝ่ายได้ทำหน้าที่กันอย่างเต็มความสามารถในห้วงเวลาที่อยู่ในตำแหน่งจนกว่าจะมีการจัดการเลือกระดับท้องถิ่นที่กำลังจะมีขึ้น
ประธาน	 ตามที่ท่านนายกกล่าวว่าแก้ปัญหาให้ตรงจุดและยั่งยืนนั้น ยกตัวอย่างเช่น การทำผนังกันน้ำที่ซอยโซเซ ได้ผลเป็นรูปธรรมมากตอนนี้หมดปัญหาเรื่องน้ำหลากในจุดนี้ ได้คำชมเชยจากพี่น้องประชาชน ก็ถือว่าเป็นการแก้ปัญหาถูกจุดครับ มีสมาชิกท่านใดจะสอบถามหรือจะเสนอปัญหาและแนวทางแก้ไขร่วมกันขอเชิญครับ     ขอเชิญคุณจรัญ  หอยมณี ครับ

นายจรัญ  หอยมณี	-เรื่องหอถังประปา  และระบบไฟฟ้ามีปัญหาต้องคอยเปิด ปิดอยู่ตลอด ไม่เป็นอัตโนมัติ
-เรื่องถนนเป็นหลุมเป็นบ่อ อยากเร่งเข้าไปสำรวจซ่อมแซมเพื่อการสัญจรไปมาของประชาชนได้สะดวก
-หลังจากการแก้ปัญหาน้ำท่วมโดยการเปิดทางน้ำหลังบ้านนายสุเทพ วงศ์รักษา น้ำยังท่วมสูงล้นตลิ่งริมคลองมายังพื้นที่ด้านข้าง อยากให้สำรวจยกระดับข้างคลองเพิ่มขึ้น
ประธาน	สมาชิกท่านใดมีเรื่องจะสอบถามหรือจะเสนอเพิ่ม ขอเชิญครับไม่มีนะครับ ขอเชิญนายก ครับ
นายกเทศมนตรี	น้ำท่วมสูงนั้นจะแก้ปัญหายกระดับตลิ่งนั้นคงจะต้องทำกันหลายสถานที่เพราะในพื้นที่ก็มีหลายแห่ง น่าจะต้องแก้ปัญหาเปิดประตูระบายน้ำด้านล่าง แต่ไม่รู้เขาทำมาตั้งแต่เมื่อไหร ใครเป็นเจ้าภาพในส่วนนี้จะขออนุญาตจากหน่วยงานไหน อยากให้สมาชิกในพื้นที่ศึกษาดูว่าเป็นไปได้แค่ไหนอย่างไร ส่วนเรื่องถนนเป็นหลุมเป็นบ่อ และเรื่องระบบประปานั้น จะเร่งแก้ไข ครับขอบคุณครับ
ประธาน	สมาชิกท่านใดมีเรื่องจะสอบถามหรือจะเสนอเพิ่ม ขอเชิญครับไม่มีนะครับ ขอเชิญรองนายก คุณศรัญญู ชูเกลี้ยงครับ
นายศรัญญู ชูเกลี้ยง	- ขอความร่วมมือพิจารณาสมัครระบบไลน์มือถือของท่านสมาชิกทุกท่านครับ เพื่อการประสานงานได้อย่างรวดเร็ว และเป็นการประหยัดกระดาษในการจัดส่งเอกสารแก่สมาชิกในการประชุมสภาเทศบาล
			- ขอความร่วมมือสมาชิกประชาสัมพันธ์ทำความเข้าใจในการที่เจ้าหน้าที่ลงพื้นที่จัดเก็บภาษี
			 สำรวจแผนที่ภาษี ทะเบียนภาษี เป็นต้น
			-ขณะนี้ตลาดเกษตร ได้มีการจำหน่ายข้าวสาร และปุ๋ยอินทรีย์ 
-การจัดเก็บขยะ ในส่วนราชการตัวอย่าง เช่น ทัณฑสถานเปิดบ้านนาวง ปริมาณขยะตอนนี้อยู่ที่ประมาณ ๖ ลบม. ค่าทำเนียมจัดเก็บในตอนนี้อยู่ที่ ๑๐๐ บาท การจัดเก็บนั้นประมาณการไว้ ๑ ลบม. ต่อ ๑๐๐ บาท แต่ปริมาณขยะตอนนี้อยู่ที่ประมาณเกิน ๖ ลบม.อยากให้พิจารณาปรับปรุงในส่วนนี้กันใหม่เพื่อความเป็นธรรมกับทุกฝ่าย ขอบคุณครับ 
           ประธาน	ขอบคุณท่านนายก ขอบคุณทุกท่านที่มาประชุมในวันนี้  สำหรับวันนี้เราประชุมกันพอสมควรแล้ว ขอบคุณสมาชิกสภาเทศบาลคณะผู้บริหาร หัวหน้าส่วนราชการ เจ้าหน้าที่กิจการสภา และผู้เข้ารับฟังการประชุมและทุก ๆ ท่านที่เกี่ยวข้อง ขอให้ทุกท่านเดินทางโดยสวัสดิภาพ ขอบคุณครับ
เลิกประชุมเวลา  	๑๖ .๓๐ น.			
		  (ลงชื่อ)     จำรัส  นิลจันทร์	ผู้จดรายงานการประชุม        
                                                        (นายจำรัส  นิลจันทร์)
                				   ผช.นักจัดการงานทั่วไป

				   (ลงชื่อ     นิภาพร บุญสีสม	เลขานุการสภาเทศบาล  
          					  (นางสาวนิภาพร บุญสีสม)










คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว

				(ลงชื่อ	    ปลอด  ทองคง  ประธานกรรมการฯ
          			 		  (นายปลอด  ทองคง)
 		 		      สมาชิกสภาเทศบาลตำบลบ้านนา
 
				  (ลงชื่อ)    อุทิศ  สุตะนุกะมัง  กรรมการฯ
            				  (นายอุทิศ  สุตะนุกะมัง)
  				      สมาชิกสภาเทศบาลตำบลบ้านนา 

				  (ลงชื่อ)     สุนันทา  แก้วเพ็ง  กรรมการและเลขานุการ
             				   (นางสุนันทา  แก้วเพ็ง)
    				       สมาชิกสภาเทศบาลตำบลบ้านนา ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม

